b'\n_START_ARTICLE_\n\xc4\x8creslovina\n_START_SECTION_\nNahajali\xc5\xa1\xc4\x8de\n_START_PARAGRAPH_\nTanine najdemo v celotnem kraljestvu rastlin. Najve\xc4\x8d jih je v golosemenkah in pa v kritosemenkah, glede na del rastline pa v vakuolah in v povr\xc5\xa1inskem vosku rastlin. To so predeli, v katerih obi\xc4\x8dajno tanini ne sodelujejo pri metabolizmu rastline, ampak se aktivirajo samo ob po\xc5\xa1kodbi celice ali v primeru celi\xc4\x8dne smrti. Tanine najdemo v listih, popkih, semenih, koreninah in v steblu. Za tanine predvidevajo, da naj bi pomagali regulirati rast dolo\xc4\x8denih delov rastline, saj se v primeru stebla nahajajo v sekundarnem floemu in ksilemu in v obmo\xc4\x8dju med skorjo in epidermo. Najdemo jih tudi v lesu iglavcev kot inhibitorji  aktivnosti mikroorganizmov, kar pripomore k dalj\xc5\xa1emu \xc5\xbeivljenju lesa. Pti\xc4\x8di, paraziti in patogeni pa so krivci za manj\xc5\xa1o biorazpolo\xc5\xbeljivost taninov v rastlinah.\n_START_SECTION_\nHidrolizirajo\xc4\x8di tanini\n_START_PARAGRAPH_\nHidrolizirajo\xc4\x8di tanini so ve\xc4\x8dinoma estri sladkorja (po navadi d-glukoza) in pa razli\xc4\x8dnega \xc5\xa1tevila molekul fenolnih kislin kot sta galna kislina (v primeru galotaninov) ali heksahidroksidifenska kislina ali oksidirana oblika dehidroheksahidroksidifenska kislina (v primeru elagitaninov). Hidroliza estra na sladkor in fenolno kislino pote\xc4\x8de s \xc5\xa1ibko bazo ali \xc5\xa1ibko kislino._NEWLINE_Primer galotoninov je ester med galno kislino in pa taninsko kislino (C76H52O46 ), ki ga najdemo v listih in lubju \xc5\xa1tevilnih rastlinskih vrst.\n_START_SECTION_\nKondenzirani tanini\n_START_PARAGRAPH_\nKondenzirani tanini ali tudi proantocianidi so polimeri od 2 do 50 (ali ve\xc4\x8d) flavanov, ki so med seboj povezane z C-C vezmi in se te\xc5\xbeko cepijo s hidrolizo. Hidrolizirajo\xc4\x8di tanini in pa ve\xc4\x8dina kondeziranih taninov je topnih v vodi, samo nekateri veliki kondenzirani pa niso topni v vodi.\n_START_SECTION_\nHrana,ki vsebuje tanine\n_START_PARAGRAPH_\n\xc4\x8caj_NEWLINE_\xc4\x8cajevec (camellia sinensis) je primer rastline, ki vsebuje veliko tanina. Ko zau\xc5\xbeijemo katerikoli list \xc4\x8dajevca namo\xc4\x8denega v vro\xc4\x8di vodi, za\xc4\x8dutimo grenak, trpek (adstringent) okus v ustih, ki je zna\xc4\x8dilen za tanine. To je zaradi katehinov in ostalih flavonoidov. Tanini v \xc4\x8daju se kemijsko razlikujejo od ostalih rastlinskih taninov, na primer taninske kisline, ki jo ekstrakti \xc4\x8dajevca naj ne bi vsebovali. \xc4\x8crni \xc4\x8daj in \xc4\x8daj poprove mete delujeta bolj inhibitorno na \xc5\xbeelezo kot pa ostali zeli\xc5\xa1\xc4\x8dni \xc4\x8daji, kot so kamili\xc4\x8dni, lipov ali \xc4\x8daj plaze\xc4\x8de mete._NEWLINE_Vino_NEWLINE_Tanine (ve\xc4\x8dinoma kondenzirani) najdemo tudi v vinu, ve\xc4\x8dinoma v rde\xc4\x8dem in te pridobivamo iz razli\xc4\x8dnih virov, njihove lastnosti pa se glede na vir razlikujejo. Tanini, prisotni v ko\xc5\xbeici grozdne jagode in njenih pe\xc4\x8dkah (ta je \xc5\xa1e posebno trpek), se ve\xc4\x8dinoma bolj opazijo v rde\xc4\x8dih vinih, ki se fermentirajo v stiku s ko\xc5\xbeicami in pe\xc4\x8dkami z namenom pridobivanja barve iz ko\xc5\xbeice. Pecelj grozda prav tako vsebuje tanine in jih prispeva k vinu, \xc4\x8de jih pred stiskanjem in fermentacijo ne odstranimo. Tanini pridobljeni iz grozdja so kondenzirani in so polimeri sestavljeni iz proantocianidinih monomerov. Hidrolizirajo\xc4\x8di tanini pa se ekstrahirajo iz sodov narejenih iz hrastovega lesa, v katerih se vino stara. Hidrolizirajo\xc4\x8di tanini se la\xc5\xbeje oksidirajo kot pa kondenzirani._NEWLINE_Ve\xc4\x8dina dana\xc5\xa1njih vinarjev se izogiba neza\xc5\xbeelenim taninom, pridobljenih iz pe\xc4\x8dk in pecljevne. Zato posve\xc4\x8dajo posebno pozornost pridobivanju soka z ne\xc5\xbenim in pazljivim stiskanjem, saj se na ta na\xc4\x8din izognejo strtju pe\xc4\x8dk in spro\xc5\xa1\xc4\x8danju taninov v vino. \xc4\x8ce pa grozdje mo\xc4\x8dno stisnemo, pa dobimo vino, ki pa je bolj trpko in vsebuje ve\xc4\x8d taninov in se ga shranjuje posebej. Vina lahko vsebujejo tudi tanine pridobljene iz hrastovih ali lesenih sodov, v katerih se shranjujejo. Tanini igrajo posebno vlogo pri staranju vina, saj prepre\xc4\x8dujejo oksidacijo in so del polimera ter so glavni del sedimenta pri vinu._NEWLINE_Zadnje narejene \xc5\xa1tudije o u\xc5\xbeivanju vina in njegovem pridobivanju ka\xc5\xbeejo, da imajo tanini v obliki proantocianidinov pozitivne u\xc4\x8dinke na o\xc5\xbeilje. \xc5\xa0tudije ka\xc5\xbeejo, da tanini zavirajo delovanje peptida, ki povzro\xc4\x8da otrdelost arterij. Da lahko potrdimo to trditev, \xc5\xa1tudije ka\xc5\xbeejo na to, da so vina, ki jih pridelujejo v jugovzhodni Franciji in na Sardiniji posebej bogata s proantocianidini in da v teh pokrajinah ljudje \xc5\xbeivijo dalj\xc5\xa1e \xc5\xbeivljenje._NEWLINE_ _NEWLINE_U\xc4\x8dinki tanina na okus in staranje vina_NEWLINE_Tanini dajejo ob\xc4\x8dutek te\xc5\xbekega vina v primerjavi z vini, ki jih vsebujejo manj. Opisemo jih kot suh in trpek okus ali kot ob\xc4\x8dutek dlakavosti v ustih, ki se lahko primerja s \xc4\x8dajem,ki ga pripravimo tako, da ga damo v vodo \xc5\xa1e preden ta zavre in je mo\xc4\x8dno taninski. Ta u\xc4\x8dinek \xc5\xa1e posebno pride do izraza, ko pijemo to vino brez u\xc5\xbeivanja hrane._NEWLINE_Veliko ljubiteljev vina vidi naravne tanine (prisotne predvsem v sortah kot so Cabernet Sauvignon in v barikiranih vinih) kot dober znak za potencialno staranje vina. Ko se taninska vina starajo, se tanini za\xc4\x8dnejo razkrajati; s tem vino zori in se stara, saj mu tanini omogo\xc4\x8dajo, da ostane kakovostno \xc5\xa1e vsaj 40 let. Vino bogato s tanini se zelo dobro ujema z mastnim, te\xc5\xbekim obrokom, \xc5\xa1e posebno z zrezki, saj tanini pomagajo pri metabolizmu ma\xc5\xa1\xc4\x8dob ter tako dobrodejno vplivamo tako na vino kot tudi na zrezek. V mnogih regijah (kot npr. Bordeaux) so taninske vinske sorte kot so Cabarnet Sauvignon me\xc5\xa1ane s sortami z manj\xc5\xa1o vsebnostjo taninov kot so Merlot ali Cabernet Franc in s tem razred\xc4\x8dijo u\xc4\x8dinek tanina. Vina, ki jih pijemo kot mlada vina, pa zna\xc4\x8dilno vsebujejo manj tanina zaradi kraj\xc5\xa1ega \xc4\x8dasa fermentacije v stiku s ko\xc5\xbeico in pe\xc4\x8dkami jagode._NEWLINE_ _NEWLINE_Sadje_NEWLINE_Granatna jabolka_NEWLINE_Granatna jabolka vsebujejo ve\xc4\x8d razli\xc4\x8dnih vrst taninov, predvsem hidrolizirajo\xc4\x8de tanine.Najbolj pogosti so t. i. punicalagini.Punicalagini imajo molekulsko maso 1038 in so najve\xc4\x8dje molekule,ki so jih na\xc5\xa1li v plazmi podgan nespremenjene po peroralni aplikaciji in niso pokazali nobenih toksicnih stranskih ucinkov pri podganah, ki so bile na 37 dnevni dieti s 6\xc2\xa0% punicalagini. Punicalagini so tudi glavni sestavni del soka granatnih jabolk in zato glavni vzrok za antioksidativno delovanje in za ugoden vpliv na zdravje._NEWLINE_Na tr\xc5\xbei\xc5\xa1\xc4\x8du so \xc5\xa1tevilna prehranska dopolnila, ki vsebujejo ekstrakt granatnih jabolk in so standardizirana glede na punicalagine, kot glavni del granatnih jabolk. Ekstrakti so splo\xc5\xa1no prepoznavni kot varni (GRAS) in imajo potrditev ameri\xc5\xa1ke agencije FDA._NEWLINE_Ker so bili opa\xc5\xbeeni veliki sinergisti\xc4\x8dni u\xc4\x8dinki v \xc2\xbbnatural spectrum\xc2\xab\xc2\xa0ekstraktih, priporo\xc4\x8dajo, da bi bolje raziskali sestavine granatnih jabolk, ki opona\xc5\xa1ajo polifenolno razmerje v  njem. _NEWLINE_Kaki_NEWLINE_Nekateri kakiji, ki \xc5\xa1e niso dozoreli (\xc5\xa1e posebno korejski, ameri\xc5\xa1ki in japonski), so zaradi visoke vsebnosti taninov zelo adstringentni; to pa pomeni, da ob zau\xc5\xbeitju nezrelega kakija dobimo ob\xc4\x8dutek popolnoma suhih ust, \xc4\x8deprav \xc5\xbeleze slinavke \xc5\xa1e vedno izlo\xc4\x8dajo slino. Areca Cactu med drugim vsebuje tudi tanin, ki ima protibakterijske lastnosti._NEWLINE_Jagodi\xc4\x8dje _NEWLINE_Ve\xc4\x8dina jagodi\xc4\x8dja, kot so brusnice, jagode in borovnice, vsebujejo tako hidrolizirajo\xc4\x8de kot kondenzirane tanine._NEWLINE_Prekajena hrana_NEWLINE_Tanini, ki jih vsebuje les (hrastov, \xc4\x8de\xc5\xa1njev, in drugi), ki ga uporabljamo za pripravo prekajenih jedi (mesa, rib), se lahko pojavijo na povr\xc5\xa1ini le teh._NEWLINE_Pivo_NEWLINE_Visoke koli\xc4\x8dine taninov, ki jih vsebuje hmelj, pripomorejo h grenkej\xc5\xa1emu okusu dolo\xc4\x8denih vrst piva._NEWLINE_Sadni sokovi citrusov_NEWLINE_Citrusi sami po sebi ne vsebujejo taninov, kljub temu pa  jih dostikrat najdemo v oran\xc5\xbeno obarvanih sokovih, saj te vsebuje barvilo._NEWLINE_Jabol\xc4\x8dni, jagodni in grenivkin sok vsebujejo veliko koli\xc4\x8dino taninov. V\xc4\x8dasih pa jih dodajajo sokovom, da bi dosegli bolj astringentni okus._NEWLINE_Za\xc4\x8dimbe_NEWLINE_Nageljnove \xc5\xbebice, pehtran, kumina, timijan, vanilija in cimet vsi vsebujejo tanine._NEWLINE_Stro\xc4\x8dnice_NEWLINE_Ve\xc4\x8dina stro\xc4\x8dnic vsebuje tanine. Rde\xc4\x8de obarvani fi\xc5\xbeol vsebuje najve\xc4\x8d taninov, bele obarvani pa najmanj._NEWLINE_\xc4\x8cokolada_NEWLINE_Tudi \xc4\x8dokolda vsebuje tanine, in sicer cca 10mg na ml teko\xc4\x8de oblike. Da bi dosegli koli\xc4\x8dino taninov ekvivalentno tisti v eni steklenici vina, bi morali zau\xc5\xbeiti kar 100 tablic \xc4\x8dokolade.\n_START_SECTION_\nPrehrana\n_START_PARAGRAPH_\nV preteklosti so tanini veljali za nehranljive (\xc5\xa1kodljive), dandanes pa vemo, da so njihove koristne oz. nekoristne lastnosti odvisne predvsem od njihove kemijske strukture in odmerka. Nove tehnologije  analiziranja kemijske in molekularne strukture so pokazale, da je delitev taninov v 2 skupini \xe2\x80\x93 na hidrolizirane in kondenzirane, preve\xc4\x8d poenostavljena._NEWLINE_V nedavnih \xc5\xa1tudijah so dokazali, da krmilini izdelki, ki vsebujejo kostanjeve tanine v majhnih koli\xc4\x8dinah (0.15-0.2%), lahko izbolj\xc5\xa1ajo po\xc4\x8dutje in kvaliteto pi\xc5\xa1\xc4\x8dancev. \xc5\xa0tudije kostanjevih taninov so pokazale tudi njihov dobrodejen efekt na kvaliteto baliranega sena, \xc5\xa1e posebej v zmanj\xc5\xa1evanju amonijaka in NPN (non protein nitrogen)._NEWLINE_Gonzales S. je s svojimi \xc5\xa1tudijami o in vitro spro\xc5\xa1\xc4\x8danju amoniaka ter suhi razgradnji plodov soje, dokazal, da je pri varovanju plodu soje pred RUMEN bakterijami, najbolj u\xc4\x8dinkovit kostanjev tanin._NEWLINE_Tanini, \xc4\x8de so zau\xc5\xbeiti v prevelikih koli\xc4\x8dinah, inhibirajo abosrpicijo mineralov kot sta \xc5\xbeelezo in kalcij. Pomanjkanje \xc5\xbeeleza lahko pripelje do anemij, pomanjkanje kalcija pa do osteoporoze. Tanini s kovinskimi ioni tvorijo kelatne komplekse, to pomeni, da ion, ki ga ve\xc5\xbeejo, ni ve\xc4\x8d na razpolago. To je v primeru infekcije dokaj za\xc5\xbeeleno, saj tanini ve\xc5\xbeejo \xc5\xbeelezo, ki bi ga mikroorganizmi rabili za svoje razmno\xc5\xbeevanje. _NEWLINE_Pri pre\xc5\xbevekovalcih so dokazali, da tanini obarjajo proteine, ki inhibirajo absorpcijo hranljivih snovi iz \xc5\xbeitaric, vsebujo\xc4\x8dih velike koli\xc4\x8dine taninov, kot je sorghum. Tanini zmanj\xc5\xa1ajo razpolo\xc5\xbeljivost rastlinskih virov \xc5\xbeeleza, poznanih tudi kot ne-hemski. Na \xc5\xbeivalske vire oz. absorpcijo hemskega \xc5\xbeeleza tanini ne vplivajo. Taninska kislina pri podganah ne vpliva na absorpcijo mineralov, ki se nahajajo v sledvoih (cink, baker, magnezij)._NEWLINE_Tanini so fenolne zmesi, ki \xc4\x8de so prisote v lumnu gastrointestnalnega trakta, zmanj\xc5\xa1ajo biorazpolo\xc5\xbeljivost \xc5\xbeeleza in s tem njegovo absorbcijo. Na\xc4\x8din interakcij fenolnih zmesi s hidroksiliranimi se signifikantno razlikuje od na\xc4\x8dina inhibiranja absorpcije \xc5\xbeeleza. Treba pa je poudariti, da kondenzirani tanini ne motijo absorpcije \xc5\xbeeleza._NEWLINE_Da bi prepre\xc4\x8dili inhibicijo absorpcije mineralov, je priporo\xc4\x8dljivo piti \xc4\x8daj in kavo vmes med obroki in ne pri njih. Hrana bogata z C vitaminom pomaga pri nevtralizaciji u\xc4\x8dinkov tanina na abosrpcijo \xc5\xbeeleza. \xc5\xbde samo dodatek  limoninega soka v \xc4\x8daj, bo zmanj\xc5\xa1al negativni u\xc4\x8dinek taninov na absorpcijo \xc5\xbeeleza, dodatek mleka pa  na to skorajda ne vpliva._NEWLINE_Pri posebej ob\xc4\x8dutljivih posameznikih lahko vnos ve\xc4\x8djih koli\xc4\x8din taninov povzro\xc4\x8di iritacijo \xc4\x8drevesja, ledvic, \xc5\xbeelodca, po\xc5\xa1kodbe jeter ter gastrointestinalne bole\xc4\x8dine. Dolgoro\xc4\x8dna uporaba zeli\xc5\xa1\xc4\x8d, z izjemo \xc4\x8daja, ki vsebujejo ve\xc4\x8dje koncentracije taninov ni priporo\xc4\x8dljiva.  Med redno uporabo zeli\xc5\xa1\xc4\x8d z visoko vsebnostjo taninov in nazalnem raku so dokazali povezavo.\n_START_SECTION_\nTerapevtski u\xc4\x8dinki\n_START_PARAGRAPH_\nPripravke iz rastlin, ki vsebujejo \xc4\x8dreslovine, uporabljajo v terapiji zaradi njihovega adstringentnega delovanja. Pri notranji uporabi delujejo kot antidiaroiki (sredstva proti driski); na sluznici prebavil namre\xc4\x8d tvorijo vezi z beljakovinami in nastane za\xc5\xa1\xc4\x8ditni sloj, ki ubla\xc5\xbei vnetje. Dra\xc5\xbeenje sluznice je zmanj\xc5\xa1ano in peristaltika se zavre. Pripravki s \xc4\x8dreslovinskimi u\xc4\x8dinkovinami se uporabljajo tudi topi\xc4\x8dno na ko\xc5\xbei ali sluznicah. Zaradi adstringentnega u\xc4\x8dinka zaustavijo manj\xc5\xa1e krvavitve._NEWLINE_Izolirane \xc4\x8dreslovine se na\xc4\x8deloma ne uporabljajo. Prednost imajo pripravki iz rastlinskih drog, v katerih so molekule \xc4\x8dreslovin vezane na beljakovinske molekule, zato je njihov u\xc4\x8dinek po\xc4\x8dasnej\xc5\xa1i in manj agresiven._NEWLINE_Zdravilne rastline s \xc4\x8dreslovinami so hrast, navadni oreh, octovec, sr\xc4\x8dna mo\xc4\x8d, borovnica, \xc4\x8dajevec in \xc5\xa1e drugi.\n_START_SECTION_\nUporaba\n_START_PARAGRAPH_\nSo pomembna sestavina pri strojenju usnja. Tradicionalno je za strojenje usnja \xc5\xa1e danes v uporabi tanin hrastovega lubja, so pa danes v uporabi tudi druge anorganske snovi._NEWLINE_V medicini tanine uporabljamo kot antidaroji\xc4\x8dne, hemostati\xc4\x8dne in antihemerodine u\xc4\x8dinkovine. Njihov protivnetni u\xc4\x8dinek  pomaga pri nadziranju vseh indikacij gastritisa, enteritisa, ezofagitisa, in \xc4\x8drevesnih motenj. Tudi diareo zdravimo z astringnetnim zdravilom, ki ne zaustavi toka distribucije substance v \xc5\xbeelodcu, pa\xc4\x8d pa kontrolira razdra\xc5\xbeenost tankega \xc4\x8drevesja._NEWLINE_Tanini ne zdravijo samo opeklin in zaustavljajo krvavitev, ampak prepre\xc4\x8dujejo tudi nastanek  infekcij, isto\xc4\x8dasno pa sodelujejo pri celjenju rane. Zmo\xc5\xbenost, da na povr\xc5\xa1ini rane tvorijo za\xc5\xa1\xc4\x8ditno plast \xc5\xa1em dodatno pripomore k prepre\xc4\x8devanju infekcije. Koristni so tudi, \xc4\x8de jih apliciramo na mukozno plast ust._NEWLINE_Tanini so lahko u\xc4\x8dinkoviti tudi pri varovanju ledvic. Uporabljajo se tudi za takoj\xc5\xa1no olaj\xc5\xa1anje pri bole\xc4\x8dem grlu, diareji, krvavitvah, utrujenosti, ko\xc5\xbenih razjedah ter kot citcatrizant za celjenje oz. Brazgotinjenje gangrenskih ran. Lahko tudi povzro\xc4\x8dijo nazadovanje tumorjev prisotnih v ko\xc5\xbenem tkivu, vendar pa lahko ob prekomerni uporabi tudi povzro\xc4\x8dijo njihov nastanek v zdravem tkivu. _NEWLINE_Po poro\xc4\x8danjih imajo tudi antivirusne u\xc4\x8dinke. V kolikor jih inkubiramo z rde\xc4\x8dim grenivkinim sokom in rde\xc4\x8dim vinom vsebujo\xc4\x8dim veliko koli\xc4\x8dino taninov, potem pride do inaktivacije polivirusa, herpes simplex virusa, in mnogih drugih trebu\xc5\xa1nih virusov._NEWLINE_Tanine lahko uporbljamo tudi za \xc2\xbbizvlek\xc2\xab\xc2\xa0raznih strupov, kot je npr. Strup \xc4\x8debeljega/osjega pika in ob tem takoj za\xc4\x8dutimo olaj\xc5\xa1anje. Pomagajo pri \xc2\xbbizvleku\xc2\xab\xc2\xa0ko\xc5\xbenih irritantov,saj delujejo adstringento \xe2\x80\x93 zatisnejo pore in izvle\xc4\x8dejo teko\xc4\x8dino._NEWLINE_Z \xc5\xbeelezovim kloridom tvorijo tanini obarvanje, ki je lahko modro, \xc4\x8drno ali zeleno do zeleno \xc4\x8drno, odvisno od vrste tanina. \xc4\x8ce taninom dodamo raztopino \xc5\xbeelezovega (II) sulfata nastane \xc4\x8drnilo.'